section_heading: Redoslijed ubacivanja
paragraph_text: Igrač uvijek prvo mora dodirnuti najnižu kuglu za stolom. Nakon kontakta, barem jedna kugla mora ući u rupu da igrač može nastaviti igrati za stolom. Ako nijedna kugla nije ubačena, onda barem jedna mora dodirnuti ravninu stola; nepoštivanje ovoga pravila prekršaj je i sankcionira se kao i svi ostali, protivničkom bijelom u ruci. Iako pravila zahtijevaju kontakt bijele i najniže kugle, ubacivati se može mimo redoslijeda. Dakle, pobjeda je ostvariva iz početnog udarca pod uvjetom da je bijela prvo dodirnula jedinicu. Nadalje, ako su na stolu ostale trica, četvorka, petica, osmica i devetka, moguće je pobijediti povezivanjem trice i devetke, ili čak više kugli.